
לכבוד 
אגף מתקנים
משרד התרבות והספורט
אגודת ספורט הפועל 2, ירושלים
ג.א.נ,. 
אני הח"מ, ________________________ [מ.ת.  ____________] (להלן: "הגוף הנתמך"), באמצעות מורשי החתימה ה"ה _______________,	 ת.ז.__________ ו- _____________, ת.ז . ____________, מתחייב בזאת כדלקמן:





1. כללי

1. אנו מאשרים כי הגורמים המוסמכים בגוף הנתמך קיבלו החלטה על הגשת בקשה למשרד התרבות והספורט (להלן – המשרד) לקבלת תמיכה במסגרת מבחן תמיכה _______________ (להלן: "מבחן התמיכה").
2. אנו מצהירים כי אנו מוסמכים לחתום על מסמך זה בשמו של הגוף וכי חתימותינו מהוות התחייבות מצד הגוף הנתמך בכל הנושאים האמורים בכתב  התחייבות זה.
3. בכתב התחייבות זה יהיו למונחים שלהלן כהגדרתם במבחן התמיכה
   
2. אנו מאשרים כי הגוף הנתמך מעוניין לקבל את התמיכה לצורך ביצוע המתקן, ולשם כך הוא מוכן להתחייב לפני המשרד כאמור בכתב התחייבות זה.

3. וההחלטה על ביצוע המתקן נתקבלה ואושרה כדין ובסמכות בישיבת [מחק את המיותר] מועצת הרשות המקומית ביום _________ / הנהלת התאגיד ביום._________ . 

4. אנו מצהירים ומתחייבים כמפורט להלן :
ביחס  לתמיכה לביצוע במקרקעין: מצב הזכויות על המקרקעין הוא _________________________(ניתן לצרף מסמך הסבר עם כל המסמכים הדרושים)/המקרקעין נשוא הבקשה זמינים תכנונית מבחינה תכנונית לביצוע המתקן לרבות: המקרקעין  הוקצו בדין ובסמכות, פנויים  וללא מטרדים העלולים לעכב  או למנוע את ביצוע המתקן. אם מדובר במקרקעין של רשות מקומית – בוצעו החלטות ההקצאה ואושרו כנדרש לפי דין.  
ביחס לציוד: הגוף הנתמך החליט לרכוש _________________________ , לשם העמדתו לשימוש אגודות או מועדוני הספורט או ספורטאי הישג, כפי שמפורט בבקשה.

5. ידועות לגוף הנתמך הוראות תכנית המיתקנים הלאומית לפי חוק הספורט, התשמ"ח-1988[footnoteRef:2], הוראות מבחן התמיכה, נוהל לתמיכות מתקציב המדינה למוסדות ציבור  (להלן – נוהל שר אוצר), הוראות התכ"ם מס' 6.0.2.1,  הוראות נוהל אגף המתקנים והחלטות ועדת תמיכות מתקנים של המשרד (להלן – וועדת התמיכות) בעניינו (כולם ביחד להלן – נהלי התמיכה), והוא מתחייב לפעול לפיהם. [2:  י"פ התשפ"ב, 10470, עמ' 7498.] 


6. הגוף הנתמך מודע לכך כי החלטת המשרד על מתן התמיכה נעשתה על פי  נהלי התמיכה,  והוא מקבל על עצמו את כל הוראותיהם, ובפרט את ההוראות הקובעות תנאי סף לקבלת התמיכה ואלו המטילות חיובים על הגופים הנתמכים. 
7. הגוף הנתמך מצהיר, כי באפשרותו להשיג את כל הכספים הנדרשים לצורך ביצוע המתקן, בהתאם לנספח התקציבי, וכי קוימו על ידו כל הדרישות המוקדמות ונתקבלו כל האישורים הנדרשים לשם כך, על-פי נוהלי התמיכה ועל פי הדין.. 
8. הגוף הנתמך מצהיר כי הבקשה לביצוע מיתקן היא בהתאם לכל דין ועומדת בכללי תקינות ובטיחות כמפורט בסעיף 2.1 לתכנית המתקנים הלאומית.
9. הגוף הנתמך מתחייב כי יעמיד עצמו  לביקורת המשרד, לפי דרישת המשרד, הוראות, נהלי והחלטות המשרד והכול לשם הבטחת עמידתה בתנאים למתן תמיכה וכי הוא מתחייב למסור למשרד את כל המסמכים הדרושים, לפי בקשתו, ולאפשר לנציגי המשרד לסייר במתקן ובכל מקום אחר תוך זמן סביר מקבלת הבקשה לכך.
10. הגוף הנתמך מצהיר בזאת שהוא מודע ומסכים לכל התנאים הבאים: 
1. מטרת התמיכה לסייע לגוף הנתמך בביצוע המתקן וכי המשרד נותן את התמיכה לצורך ביצוע המתקן בלבד, בכפוף לתנאים בנהלי התמיכה.
2. התמיכה ניתנת בעד ההוצאות המפורטות בנוהל, ושנכללות בבקשת הגוף הנתמך. אם תהיה  הקטנה של העלויות ביחס לבקשה שאושרה, יהיה הגוף הנתמך זכאי לקבל את סכום התמיכה שנקבע, ובלבד שהסכום אינו עולה על הסכום שנקבע במבחן תמיכה  בהפחתת שיעור המימון המשלים החל על הגוף הנתמך.  אם שיעור המימון המשלים של הגוף הנתמך יקטן בעקבות הקטנת עלויות ביצוע המתקן, סכום התמיכה יוקטן כך ששיעור המימון המשלים של הגוף הנתמך יישאר בהתאם למבחן התמיכה.
3. בשום מקרה, לא יוגדל סכום התמיכה מעבר למה שאושר על ידי המשרד.
4. סכום התמיכה שישולם הוא במחירים נומינליים, ליום אישור התמיכה. 
5. התמיכה שאושרה תשולם לגוף הנתמך, ולו בלבד. 
6. בקשת התמיכה שתאושר על ידי ועדת התמיכות תהיה בתוקף לתקופה שנקבעה במבחן התמיכה בהתאם לסוג המיתקן המבוצע. במהלך תקופה זו אנו מתחייבים לסיים את ביצוע המתקן בהתאם להחלטת ועדת התמיכות ונהלי התמיכה. אם לא נסיים את המתקן תוך פרק הזמן האמור, החלטת וועדת התמיכות תהיה בטלה מאליה ללא הודעה כלשהי מצד המשרד. מבלי לפגוע באמור לעיל, רשאית וועדת התמיכות לאשר הארכה לזמן הביצוע  בכפוף לקיזוז סכומים מסכום התמיכה, כפי שתחליט וועדת התמיכות. 
7. אם  התברר לוועדת התמיכות כי הגוף הנתמך  לא היה זכאי מלכתחילה לתמיכה או חל שינוי אחר שיש בו כדי להשפיע על אישור התמיכה או על שיעור התמיכה, יוקטן, יעוכב , ייפסק או יבוטל תשלום התמיכה, לפי העניין. 
8. אם הגוף הנתמך  לא ביצע את המתקן במלואו או לא הגיש את כל המסמכים הנדרשים במועדם או  לא עמד  בתנאים שקבע המשרד בקשר לתמיכה או בהתחייבויותיו , רשאית ועדת התמיכות לבטל את האישור שנתנה ולדרוש את החזר התמיכה אם ניתנה.
9. אם יתברר  לוועדת התמיכות כאמור בסעיפים קטנים (ז) או (ח), יפעל המשרד לגביית הכספים ששולמו לגוף הנתמך בצירוף הפרשי הצמדה וריבית, מן המועד שבו נוצרה עילת חיוב  של מקבל התמיכה..
10. החליטה וועדת התמיכות, אנו נשיב למשרד את כל סכומי התמיכה שקיבלנו עד אותו מועד, בצירוף הפרשי הצמדה וריבית כדין מכל תשלום ותשלום, ועד למועד ההשבה בפועל, בהתאם לנהלי התמיכה.
11. ידוע לנו כי אי ביצוע המתקן, נשוא מסמך זה, ביצוע חלקי, אי ביצוע במועד או אי עמידה בהתחייבות זאת, יפגעו בזכאותנו לקבלת תמיכה בעד מתקנים נוספים מהמשרד, כמפורט במבחני התמיכה. 
11. התחייבויות  ביחס לביצוע מתקן שהוא מחובר למקרקעין: 
1. הגוף הנתמך מתחייב, ככל שהדבר נדרש על פי תיק המוצר ונוהלי התמיכה, לספק למשרד תכניות מאושרות כדין של המתקן, ולקבל את אישורו של המשרד לתוכניות הבניה, לפני התחלת ביצוע העבודה בפועל. 
2. החל הגוף הנתמך בביצוע המתקן, וחלו שינויים בתוכניות הבניה, מתחייב הוא להודיע על שינויים אלה למשרד, ולקבל את אישורו המוקדם לביצוע כל שינוי. למען הסר ספק, לא יאושר שינוי בדיעבד. 
3. אישור המשרד את התכניות או שינוין, לא יתפרש כאישור להגדלת סכום התמיכה או אחוז התמיכה, לעומת המפורט בנהלי התמיכה; וזאת גם אם על פי התכניות המאושרות עלות ביצוע המתקן גדלה לעומת המפורט בבקשה. 
4. הגוף הנתמך מתחייב להודיע למשרד על כל שינוי במתקן, במצב התכנוני שלו, בקצב ביצוע העבודות, במצב הזכויות בו וכל שינוי אחר. 
5. הגוף הנתמך מתחייב להודיע למשרד על צו עלייה על הקרקע בהתאם למוגדר במבחן התמיכה. ככל שלא מוגדרת במבחן התמיכה תקופה לעליה על הקרקע, הגוף הנתמך מתחייב בזאת להתחיל ללא דיחוי בביצוע בפועל של המתקן, בהתאם לנהלי המשרד, ולהודיע על כך למשרד תוך 14 ימים לאחר מכן.
6. הגוף הנתמך מתחייב בזאת להשלים את ביצוע המתקן, ולהביאו למצב בו יהיה ראוי לשימוש בהתאם לאישור שקיבל  ולנהלי התמיכה, תוך פרק הזמן שנקבע לכך עבור המתקן הרלוונטי.
7. הופסקה בניית המתקן או ביצועו מכל סיבה שהיא או התעכבה הבניה לתקופה רצופה העולה על 3 חודשים, או הסתבר לגוף הנתמך כי לא יוחל בביצוע המתקן עד למועד המפורט בסעיף-קטן (ד) או (ה), או המתקן לא יושלם עד למועד הנקוב בסעיף- קטן (ו), מכל סיבה שהיא, מתחייב הוא להודיע על כך למשרד ללא דחוי בדוא"ל  ובמכתב רשום.
8.  ידוע ומוסכם על הגוף הנתמך כי ידוע לו שאי-עמידה במועדים המפורטים בסעיף זה -  תגרור את בטלות התמיכה מאליה, בלא צורך לקבל החלטה בנושא, או להודיע את דבר הביטול לגוף הנתמך. ואולם המשרד יהיה רשאי, אך לא חייב, להאריך מועד מהמועדים האמורים על פי בקשת הגוף הנתמך, בכפוף לקיזוז סכומי תמיכה כפי שיוחלט על ידי הוועדה. 
9.  אם מקבל התמיכה לא ביצע את המתקן במועד או  לא הוארכו המועדים לביצוע המתקן, ישיב הגוף הנתמך למשרד את כל סכומי התמיכה שקיבל עד אותו מועד, בצירוף הפרשי הצמדה וריבית כדין מכל תשלום ותשלום, ועד למועד ההשבה בפועל. 
12. הוראות ביחס לביצוע מתקן שהוא ציוד או חלק ממנו: 
1. הגוף הנתמך מתחייב בזאת להשלים את רכישת הציוד, ולהביאו למצב בו יהיה ראוי לשימוש בהתאם למועד הנקוב במבחן התמיכה ובהתאם לנהלי התמיכה. 
2. לא הושלמה רכישת הציוד עד למועד הנקוב בסעיף-קטן (א), מכל סיבה כל שהיא, מתחייב הגוף הנתמך להודיע על כך למשרד ללא דחוי בדואר אלקטרוני ובמכתב רשום. 
3. הגוף הנתמך מצהיר כי ידוע לו שאי-עמידה במועדים המפורטים בסעיף זה -  תגרור את בטלות התמיכה מאליה, בלא צורך לקבל החלטה בנושא, או להודיע את דבר הביטול לגוף הנתמך. ואולם המשרד יהיה רשאי, אך לא חייב, להאריך מועד מהמועדים האמורים על פי בקשת הגוף הנתמך, בכפוף לקיזוז סכומי תמיכה. 
4. הגוף הנתמך מתחייב להודיע למשרד על כל שינוי במתקן,  במועדי ההגעה של הציוד וכל שינוי אחר.
5. אם מקבל התמיכה לא ביצע את המתקן במועד או  לא הוארכו המועדים כאמור - ישיב הגוף הנתמך למשרד את כל סכומי התמיכה שקיבל עד אותו מועד, בצירוף הפרשי הצמדה וריבית כדין מכל תשלום ותשלום, ועד למועד ההשבה בפועל. 
13. הגוף הנתמך מצהיר ומתחייב, כי המתקן יופעל על ידו, שלא על בסיס מסחרי, לרווחת הציבור והספורטאים, בהתאם לאמור בבקשתו. מבלי לגרוע מכלליות הוראה זו, הגוף הנתמך מתחייב ומסכים למפורט בסעיף זה כדלקמן:
1. בסעיף זה: "עלות הפעלה" - ההוצאות הישירות בלבד הקשורות בהפעלתו השוטפת של המתקן, לא כולל עלויות שכר וכיוצא בזה. 
2. אם ניתנה התמיכה לגוף הנתמך במסגרת הרובד הקהילתי או אם צוינה בבקשה לקבלת התמיכה מטרה של קידום הספורט העממי או הקהילתי (או מטרה דומה לזו) או אם דרשה כך וועדת התמיכות בכתב האישור - הגוף הנתמך מתחייב להעמיד את המתקן לרשות כלל הציבור ללא עלות,  בין השעות 07:00 עד 22:00 מדי יום במשך 10 שנים לפחות. 
3. מבקש התמיכה יתחייב להקצות שעות שימוש במיתקן לקבוצות ספורט או ספורטאים בענפים אישיים, כפי שייקבע במבחן התמיכה,  וכן יתחייב להקצות שעות בהיקף ובזמן ראויים ומקובלים לספורט נשים ולספורט בעבור אנשים עם צרכים מיוחדים, אם פועלים בתחומי הרשות המקומית קבוצות  או ספורטאים בענפים אישיים כאלה, כפי שייקבע במבחן התמיכה.
4. הוראה מיוחדת ביחס למתקנים אחרים שלגביו המשרד נתן הוראות מפורשות בכתב במבחן התמיכה (להלן – "מתקן מיוחד"): הגוף הנתמך רשאי להחכיר מתקן מיוחד לקבלן פרטי, ובלבד שיבטיח  את זכות השימוש, בהתאם לדרישות וועדת התמיכות או מבחן התמיכה, בכל חוזה שייחתם בינו ובין חוכר המתקן. 
14. הגוף הנתמך מתחייב לתחזק, על חשבונו, את המתקן, ולשמרו במצב תקין בהתאם לנוהל; מבלי לגרוע מכלליות הוראה זו: 
1. השימוש במתקן יהיה רק לפי הוראות היצרן ואנשי המקצוע. 
2. ביחס למתקן שהוא ציוד, הגוף הנתמך מתחייב לאחסן על חשבונו את המתקן, בתנאי אחסון נאותים ומתאימים לפי דרישת היצרן ואנשי המקצוע, עד ובמהלך השימוש בו ותחת שמירה מתאימה 
3. הגוף הנתמך מתחייב, כי רמת התחזוקה של המתקן תאפשר להשתמש בו לפעילות ספורטיבית במהלך תקופת ההתחייבות לפי סעיף  13 לעיל.
4. ככל שהציוד מועבר לשימוש של גוף שאינו הגוף הנתמך, בהתאם לנוהל שאושר על ידי ועדת התמיכות בעת הגשת הבקשה, ידאג הגוף נתמך לוודא כי נשמרים תנאי האחסון בהתאם האמור לעיל. מבלי לפגוע באמור, לעניין נאותות האחסון אין בהעברת הציוד כדי להסיר מאחריות הגוף הנתמך.
5. כל ההוצאות, מכל מין וסוג שהוא, הקשורות ו/או הדרושות לשם אחזקת המתקן ו/או השימוש בו, ו/או שמירתו במצב תקין - תהיינה על הגוף הנתמך, ועליו בלבד.
בסעיף זה,  "אחזקה" - אחזקה שוטפת ואחזקה קבועה, והתיקונים אשר יידרשו במתקן מפעם לפעם. 
6. הגוף הנתמך מקבל על עצמו כל תשלום לרבות מס, אגרה, ארנונה, וכיוצ"ב, הכרוכים בביצוע המתקן, בשימוש בו, או בקיום איזו מהתחייבויות הגוף הנתמך לפי כתב התחייבות זה. 
15. שילוט: 
1. הגוף הנתמך מתחייב בזה, להתקין במתקן ו/או בסמוך לו, במקום בולט לעין, שילוט בהתאם לנהלי התמיכה.  
2. הגוף הנתמך יקיים את השילוט הנדרש לפי סעיף זה במשך כל זמן קיומו של המתקן. 
16. התחייבויות הגוף הנתמך יעמדו בתוקפן כמפורט להלן:  
1. ביחס למתקן שהוא מבנה: החל  ממועד קבלת התשלום האחרון מהמשרד במסגרת תמיכתו במתקן ועד למועדים הבאים:
(1) בסכום תמיכה עד 600,000 ש"ח (כולל) - לתקופה של לפחות 5 שנים;
(2) בסכום תמיכה מעל 600,000 ש"ח - לתקופה של לפחות 10 שנים.
2. ביחס למתקן שהוא ציוד:  לתקופה של לפחות 5 שנים ממועד קבלת התשלום האחרון מהמשרד עבור התמיכה במתקן.
(להלן – "תקופת ההתחייבות")
3. הגוף הנתמך מתחייב, כי במשך כל התקופה האמורה, תבדוק מערכת הביקורת הפנימית של הגוף הנתמך את ביצוען של התחייבויות הגוף הנתמך כלפי המשרד. 
4. הגוף הנתמך מתחייב להעביר, או לגרום לכך, כי יועבר למשרד כל דו"ח ביקורת, בו יפורטו הממצאים החריגים הסותרים את נהלי התמיכה וכתב התחייבות זה. 
17. ידוע לנו כי המשרד או מי מטעמו רשאי בכל עת לבקר במתקן, לצלמו, לבדקו; כמו כן, רשאי המשרד בכל עת לבקש ולקבל כל מסמך הנוגע למתקן.  אנו מתחייבים לאפשר כניסה בכל עת לנציגי המשרד למתקן ולמסור לנציגי המשרד כל מסמך שיבקשו. 
1. ככלל, המשרד יערוך את הביקורת שלו אצל הגופים הנתמכים לאחר תיאום מראש; ואולם הוא יהא רשאי לערוך גם ביקורות פתע. הגוף הנתמך מסכים לכך, והוא יסייע בידי המשרד בביקורות שהוא עורך. 
2. מצא המשרד בביקורת שערך ליקויים במתקן או בשימוש בו - יוציא הוא על כך דו"ח כתוב לידי הגוף הנתמך; והגוף הנתמך יהיה מחויב לתקן את כל הליקויים שפורטו בדו"ח תוך 90 יום מיום קבלת הדו"ח . 
3. מבלי לגרוע מכל סעד העומד לרשות המשרד, ובכלל זה הסעדים העומדים לרשותו לפי כתב התחייבות זה ונוהלי התמיכה, הגוף הנתמך מסכים לכך, שכל עוד הוא לא תיקן במלואם את ככל הליקויים שפורטו בדו"ח המשרד כאמור בסעיף-קטן (ב) לעיל עד לשביעות רצון מלאה של המשרד ובאישור כתוב מטעמו, המשרד לא יידון בכל בקשת תמיכה שלו במתקנים, לרבות בקשת תמיכה תלויה ועומדת, ולא ישחרר עבורו כספים בגין בקשות תמיכה שלו שכבר אושרו על ידה. 
18. א.    בתקופת ההתחייבות, הגוף הנתמך לא יעביר את זכויותיו במתקן לצד שלישי אחר כלשהו, בלא קבלת הסכמה של המשרד, מראש ובכתב. 
2. התחייבויות הגוף הנתמך, לפי כתב התחייבויות זה, תישארנה בתוקף, גם במקרה שהגוף הנתמך יעביר את זכויותיו בקשר למתקן בגינו נתנה התמיכה, כולן או מקצתן לאחר או לאחרים, לרבות העברה, חכירה, חכירות משנה, זיכיון, מסירה ,או בכל אופן אחר. הגוף הנתמך מתחייב בזה, במפורש, שמקבל ההעברה ו/או הזכויות האחרות של הגוף הנתמך, לגבי המתקן הנ"ל ימשיך, על-פי התחייבות בכתב, שתיכלל בחוזה ההעברה ו/או ההתקשרות, בינו לבין הגוף הנתמך, לקיים ולמלא את כל אחת ואחת מהתחייבויותיו של הגוף הנתמך בהתאם לתנאי כתב התחייבות זה. 
19.  בכל מקרה של סתירה בין נהלי התמיכה להוראות כתב התחייבות זה - יגברו הוראות נהלי התמיכה. 
ולראיה באנו על החתום, היום___________________ 
		 	 
 שם:________________      	                           שם:________________ 
 ת.ז:._______________ 	 ת.ז:._______________ 
 תפקיד:______________ 	 תפקיד:______________ 
חותמת הגוף הנתמך:________________________ 

אישור עו"ד

אני הח"מ ___________________, עו"ד  מ.ר. ________________שכתובתי היא  ________________________ מאשר כי ה"ה _______________ ת"ז ____________________ וה"ה __________________ ת"ז _________________ וה"ה _________________  ת"ז_________________ הם מורשי החתימה של ____________ ומוסמכים להצהיר, להתחייב ולחתום בשמו וכי הם התייצבו ביום ___________ בפניי וחתמו על התחייבות זו.


________________
חתימת וחותמת עו"ד
